laion/Wikipedia-Exotic huggingface dataset:
פרס טושטן ו-וואניה סדרברי

פרס טושטן ו־וואניה סדרברי (בשוודית: Torsten och Wanja Söderbergs pris) היה פרס שנתי, שהוענק ל"מעצב או אומן נורדי פעיל" בשנים 2018-1994. הזוכה בפרס קיבל תערוכת יחיד במוזיאון רסקה (אנ') ופרס כספי בסכום של מיליון קרונה שוודית (כ־110,000 דולר, נכון לשנת 2018). מימון הפרס הגיע מקרן סדרברי שנוסדה על ידי האחים טושטן (1960-1894) ורגנאר (1974-1900) סדרברי, מייסדי חברת הברזל והפלדה השוודית סדרברי והאק (Söderberg and Haak) שנוסדה בשנת 1866. הפרס נוהל על ידי המוזיאון בעזרת ועדת הפרס שהורכבה ממנהל המוזיאון כיושב ראש ונציגים מחמש המדינות הנורדיות. הפרס הוענק לראשונה בשנת 1994 במלאת מאה שנה להולדתו של טושטן סדרברי. היסודות לפרס נוצרו בשנת 1960 ושייכים לתורמים החשובים ביותר של שוודיה למחקר ופיתוח העיצוב. קרן טושטן סדרברי הייתה הבסיס היחיד שעמד מאחורי הפרס בין 2014 ל־2018. לאורך השנים התקימו קשרים קרובים בין משפחת סדרברי ומוזיאון רסקה. הבעל והאישה, טושטן ו־וואניה סדרברי הפכו לחברים בידידי מוזיאון רסקה בשנת 1938. עשר שנים מאוחר יותר, בשנת 1948 טושטן סדרברי הפך לחבר ההנהלה ובשנים 1960-1950 הוא היה היושב ראש, וכך גם בנו, תומאס סדרברי בין השנים 2019-1992. טושטן היה גם חבר במועצת המוזיאון. הקשרים ההדוקים בין משפחת סדרברי למוזיאון רסקה התחזקו עוד יותר כאשר הוקם פרס טושטן ו־וואניה סדרברי. תומאס סדרברי היה מעורב עמוקות בחניכת הפרס, כמו גם בוועדת הפרס ובעבודה המעשית סביב הפרס ורוחו השפיעה עליו עמוקות. לרגל מותו של תומאס סדרברי, החליטה הקרן כי פרס טושטן ו־וואניה סדרברי לשנת 2018 יהיה הפרס האחרון. המעצב האיסלנדי ברינג'ר סיגרדסון היה זוכה הפרס ה־25 והאחרון שקיבל את פרס טושטן ו-וואניה סדרברי. להלן רשימת הזוכים לפי תחומים עד לשנת 2018: אתר האינטרנט של מוזיאון רוהסקה לעיצוב ואומנות (באנגלית) Röhsska Museum, The Torsten and Wanja Söderberg Prize. About the Söderberg family, the foundations and the prize. Archived from the original, 30 October 2012. Retrieved 31 July 2012.
הדוויג וייס

הדוויג וייס (בגרמנית: Hedwig Weiß‏; 25 במאי 1860–1923) הייתה ציירת וגרפיקאית גרמניה, חברת הזצסיון הברלינאי. עבדה בעיקר בסגנון אימפרסיוניסטי. אביה, ברנהרד וייס, היה תאולוג אוונגליסטי. אמה, הרמין הייתה ממשפחת אצולה. הם תמכו בהתעניינותה באמנות החזותית כבילוי, אך לא כמקצוע. היא וחברתה קתה קולוויץ קיבלו שיעורים בציור ותחריט אצל רודולף מאואר (1845-1905). מאוחר יותר למדה בברלין אצל קרל שטאופר-ברן ופגשה את חברתה לכל החיים מריה סלבונה. בשנת 1887 סיימה את לימודיה במינכן אצל לודוויג פון הרטריך, ופריץ פון אוהדה, שהשפיעו משמעותית על סגנונה. לאחר 1888 שהיא שיתפה סטודיו בברלין עם אולגה בוזנסקה והפכה לחברה ב"איגוד הנשים האמניות בברלין" היא השתתפה בתערוכות שלהן ובסופו של דבר הצטרפה לוועד המנהל של הארגון. היא גם הציגה את עבודותיה בתערוכה השנייה של הזצסיון הברלינאי והציגה חמש עשרה פעמים בין השנים 1900–1913. תערוכה חשובה חלקית הייתה זו שהתקיימה בשנת 1907 במוזיאון הגרמני לספרים וכתיבה. הביקורות שקיבלה היו חיוביות ברובן. בשנת 1910 היא הפכה לאחת הנשים המעטות שהתקבלו כחברות בזצסיון הברלינאי. במהלך מלחמת העולם הראשונה היא סיפקה איורים למגזין קריגזייט. אביה נפטר בשנת 1918, והיא איבדה את התמיכה הכספית שהוא העניק לה. מותו יחד עם ההיפר-אינפלציה שבאה בעקבות המלחמה, הותירו אותה כמעט חסרת פרוטה. היא חלתה, נסוגה מהחיים הציבוריים ומתה בתאריך לא ידוע בשנת 1923. עד מהרה היא נשכחה וחלק ניכר מעבודתה אבד. פרויקט מחקר באוניברסיטת קיל מנסה להתחקות אחר ציוריה ולהרכיב מחדש כמה שיותר. אחו נשים במלחמה סוסים שער מגזין מדיה וקבצים בנושא הדוויג וייס בוויקישיתוף "Weiß, Hedwig". In: Hans Vollmer (Ed.): Allgemeines Lexikon der Bildenden Künstler von der Antike bis zur Gegenwart. Vol. 35: Waage–Wilhelmson. E. A. Seemann, Leipzig 1942, pg.328. Mitglieder ab 1903
ברנהרד פאנקוק

ברנהרד פאנקוק (בגרמנית: Bernhard Pankok‏; 16 במאי 1872 – 5 באפריל 1943) היה צייר, גרפיקאי, אדריכל ומעצב גרמני מודרני, חבר הזצסיון הברלינאי. עבודותיו מאופיינות במעבר בין אר נובו לסגנון הבינלאומי. עיצוב הרהיטים והספרים שלו, כמו קטלוג המחלקה הגרמנית לתערוכת העולמית 1900 בפריז, נתנו לו הכרה גבוהה. פאנקוק פתח סטודיו במינכן בשנת 1892 ועבד כאמן עצמאי, מעצב גרפי ומאייר במגזינים Pan and Jugend. הוא נשאר במינכן עד 1902 והקים יחד את הסדנאות המאוחדות לאומנות בעבודת יד. בשנת 1902 עבר לשטוטגרט, ובשנת 1913 עזר בהקמת בית ספר מקומי לאמנות, שטוטגרטר קילסברג, והיה למנהל הראשון שלו (בשנת 1927 נבנתה בסמוך תערוכת האדריכלות המפורסמת Weissenhofsiedlung). בשנת 1907 הוא הפך לחבר בזצסיון הברלניאי, וכן מילא בתפקיד וורקבונד הגרמני שזה עתה הוקם ובשנת 1914 הוא היה אחד האמנים המובילים של תערוכת Werkbund המפורסמת בקלן. בשנת 1930 הוא הפך לחבר זר בזצסיון במינכן ובשנת 1932 הוא מונה לחבר כבוד ב"קונסטוורן מונסטר הווסטפאלי", שנה לאחר מכן, כחבר הכבוד של האקדמיה לאמנויות יפות, מינכן. האקדמיה הממלכתית לאמנויות יפות שטוטגרט מינתה אותו לחבר כבוד ביום הולדתו השבעים ב-1942. על איתקה גנרל וילהם פון בלום שער מגזין 1896 מדיה וקבצים בנושא ברנהרד פאנקוק בוויקישיתוף Bernhard Pankok | Werkbundarchiv – Museum der Dinge, www.museumderdinge.de Werkbeispiele und Biographie von Bernhard Pankok in der Galerie Ostendorff, Münster
אלינור קרולי

אלינור קרולי (באנגלית: Elinor Crawley; נולדה ב-8 בנובמבר 1991) היא שחקנית ולשית. קרולי נולדה בקארדיף שבוויילס. כשהייתה בת 9 אובחנה כחולה בסוכרת מסוג 1. היא למדה בבית הספר התיכון ויטצ'רץ', והשתתפה בסדנת משחק The Workshop בקארדיף. תפקידיה הידועים ביותר הם בדמות ת'יירי בסדרת הטלוויזיה "ויקינגים", ובדמות ססילי מיורק במיני-סדרה "מלכה לבנה". קרולי תומכת בארגון Diabetes UK התומך בחולי סוכרת בבריטניה. אלינור קרולי, ברשת החברתית אקס (טוויטר) אלינור קרולי, ברשת החברתית אינסטגרם אלינור קרולי, במסד הנתונים הקולנועיים IMDb (באנגלית) Elinor Crawley [@elinor_crawley] (8 בנובמבר 2015). "I've been so spoilt this year, thank you to @rebecca12488408 for my gorgeous gluten-free birthday cake! #24" (Tweet) – via Twitter. {{cite web}}: (עזרה) Elinor Crawley [@elinor_crawley] (8 באפריל 2013). "@SarahBastien1 Yeh I'm from Cardiff :)" (Tweet) – via Twitter. {{cite web}}: (עזרה) Crawley, Elinor (13 בנובמבר 2015). "Take Control this World Diabetes Day". Huffington Post UK. נבדק ב-23 במרץ 2016. {{cite web}}: (עזרה) "Whitchurch High School Governors' Report 2009–10" (PDF). אורכב מ-המקור (PDF) ב-8 באפריל 2016. נבדק ב-23 במרץ 2016. {{cite web}}: (עזרה) "Learn how to become an actor in Cardiff Bay". www.the-work-shop.co.uk. "ELINOR CRAWLEY". Diabetes UK. נבדק ב-23 במרץ 2016. {{cite web}}: (עזרה)
המשרד לטכנולוגיות מידע ותקשורת של רוסיה

המשרד לטכנולוגיות מידע ותקשורת של הפדרציה הרוסית (ברוסית: Министерство информационных технологий и связи Российской Федерации, בראשי תיבות: Мининформсвязи) היה משרד פדרלי שביצע פעולות לפיתוח מדיניות המדינה והרגולציה החוקית בתחום טכנולוגיות המידע, טלקומוניקציה ושירותי דואר, כולל בשימוש בטכנולוגיות מידע בגיבוש משאבי מידע ממלכתיים והבטחת גישה אליהם, פיתוח מערכות שידורי טלוויזיה ורדיו. המשרד הוקם בשנת 1999 מתוך ועדת התקשורת הממלכתית שהתקיימה מ־1997. בראשה עמד ליאוניד ריימן. עד מרץ 2004 נקרא בשם משרד התקשורת והמידע (Министерство по связи и информатизации). סוכנות התקשורת הפדרלית הסוכנות הפדרלית לטכנולוגיות מידע על פי צו נשיא הפדרציה הרוסית מיום 12 במאי 2008 הפך המשרד למשרד התקשורת של הפדרציה הרוסית. תפקידי המשרד השתנו וכללו פיתוח ויישום מדיניות המדינה והרגולציה החוקית בתחום התקשורת ותקשורת ההמונים (כולל אלקטרונית). האתר הרשמי של משרד טכנולוגיות המידע והתקשורת של רוסיה בארכיון האינטרנט
משרד התקשורת של רוסיה

משרד התקשורת של רוסיה (ברוסית: Министерство связи РФ) היה משרד ממשלתי ברוסיה שהיה אחראי על כלל תחום התקשורת במדינה בתקופת הקדנציה הראשונה של בוריס ילצין, המשרד פעל כחלק מממשלת ילצין-גאידר ומממשלת צ'רנומירדין והיה אחראי על הדואר הפדרלי ועל ניהול חברת רוסטלקום. המשרד הוקם לראשונה ב־14 ביולי 1990 כמשרד התקשורת, המידע והחלל (Министерство по связи, информатике и космосу РСФСР) מתוך משרד התקשורת הסובייטי. ב־25 בדצמבר 1991, הפך למשרד התקשורת. ב־1997 המשרד הפך ל'ועדת התקשורת הממלכתית' שהתקיימה עד 1999 כשאורגנה מחדש והפכה למשרד לטכנולוגיות מידע ותקשורת. אתר האינטרנט הרשמי של משרד התקשורת של רוסיה (ברוסית)
פרדיננד פאוולס

פרדיננד פאוולס (בגרמנית: Ferdinand Pauwels‏; 13 באפריל 1830 – 26 במרץ 1904) היה צייר היסטוריה בלגי, שחי ועבד בגרמניה. בשנים 1842–1850 הוא למד באקדמיה המלכותית לאמנויות יפות (אנטוורפן), אצל גוסטב וופרס שם הפך לאמן מצטיין. בשנת 1852 זכה בפרס דה רומא (בלגיה) על ציורו "קוריולנוס ברומא" והצליח לבלות ארבע שנים בלימודים באיטליה. בין השנים 1862 עד 1872 הוא היה פרופסור לציור היסטורי בבית הספר לאמנויות בויימאר. ליאון פוהל, מקס ליברמן וקרל רודק היו בין תלמידיו שם. תקופה זו הייתה פרודוקטיבית במיוחד עבורו והוא השלים שבעה ציורי קיר גדולים בוירטבורג, המתארים את חייו של מרטין לותר. לאחר שהות קצרה בבלגיה, חזר לגרמניה שם הפך לפרופסור באקדמיה לאמנויות של דרזדן. תלמידיו שם כללו את לודוויג פון הופמן, אוסמר שינדלר, פול תומן. בתקופה זו הוא ביצע גם שישה ציורי קיר היסטוריים גדולים במיסן. בין השנים 1870–1881, הוא הפיק את מה שנחשב ליצירתו הגדולה ביותר: שנים עשר ציורי קיר בחלקו העליון של בניין מסחרי בעיר איפר, אשר הותחלו על ידי שארל דה גרוקס. הם תיארו סצנות מההיסטוריה של איפר בין השנים 1187 עד 1383. עבודות אלה (ורוב הבניין) נהרסו במהלך מלחמת העולם הראשונה. בשנת 2000, העיר איפר רכשה שישה ציורים של פאוולס עבור המוזיאון העירוני לאמנות שלהם ב־80,565 אירו) בשנת 1930 קראה העיר אקרן רחוב לכבודו והתקינה לוח זיכרון. לותר כנער מקהלה לותר קורא בתורה לותר נכנס למנזר מרטין לותר מול הקרדינל תומאזו דה ויו מדיה וקבצים בנושא פרדיננד פאוולס בוויקישיתוף The Cloth Hall (Lakenhalle) in Ieper (Ypres), Belgium, www.greatwar.co.uk Ieper koopt kunstwerken van historieschilder, De Standaard (בהולנדית (פלמית)) Jan Dewilde: Ferdinand Pauwels. Stedelijk Museum, Ypres 2001
סאם האצ'ינסון

סמואל אדוארד האצ'ינסון (באנגלית: Samuel Edward Hutchinson; נולד ב-3 באוגוסט 1989 בווינדזור שבאנגליה) הוא כדורגלן אנגלי ששיחק בעמדת הקשר בקבוצת רדינג. סאם האצ'ינסון החל לשחק באקדמיה לכדורגל של צ'לסי בגיל תשע. בשנת 2007, בגיל 18 הוא חתם על החוזה עם הקבוצה הבוגרת. הוא לא היה שותף למשחקים רבים של הקבוצה ואף עזב את הכדורגל המקצועי לתקופה קצרה עקב פציעה. בשנת 2012 הוא הושאל לנוטינגהאם פורסט. בשנת 2014 הוא הגיע לשפילד ונסדיי לחודש השאלה ובסיומו חתם על החוזה. סאם האטצ'ינסון שיחק במועדון מספר עונות עד שחוזה שלו הסתיים בקיץ 2020. לאחר סיום החוזה סאם האטצ'ינסון עבר ל"פאפוס" מקפריסין. סאם האצ'ינסון שיחק בנבחרות הנוער של אנגליה לגילאי 18 ו-19. הוא זומן גם לנבחרת עד גיל 21 ואף לא שותף למשחק עקב פציעה. מדיה וקבצים בנושא סאם האצ'ינסון בוויקישיתוף סאם האצ'ינסון, באתר Transfermarkt סאם האצ'ינסון, באתר Soccerway סאם האצ'ינסון, באתר BDFutbol סאם האצ'ינסון, באתר WorldFootball.net סאם האצ'ינסון, באתר FootballDatabase.eu
הסוכנות הפדרלית לטכנולוגיות מידע

הסוכנות הפדרלית לטכנולוגיות מידע (ברוסית: Федеральное агентство по информационным технологиям בקיצור Росинформтехнологии, "רוסאינפורמטכנולוגיה") היא הגוף הפדרלי הרוסי שהיה קיים בשנים 2005–2010 והיה כפוף למשרד התקשורת. ביצע את ענייני ניהול נכסי מדינה ומתן שירותים ממלכתיים בתחום טכנולוגיית המידע, כולל שימוש בטכנולוגיית מידע עבור משאבי מידע ממלכתיים ומתן גישה אליהם. הסוכנות הייתה הסמכות הבלעדית המורשית בתחום השימוש בחתימות דיגיטליות אלקטרוניות. הסוכנול כללה 5 מחלקות: טכנולוגיות מידע, תוכניות ופרויקטים, שירותים ציבוריים, כלכלה, פיננסים ורכוש מדינה. ניהול מנהלי. ראש הסוכנות מאז הקמתה היה ולדימיר מאטיוחין, שהודח על ידי ראש הממשלה ולדימיר פוטין בינואר 2010. הסוכנות בוטלה ב־25 באוגוסט 2010 על פי צו נשיא רוסיה דמיטרי מדבדב, תפקידיה הועברו למשרד התקשורת של הפדרציה הרוסית. תקנות הסוכנות הפדרלית לטכנולוגיות מידע מדבדב ביטל את רוסאינפורמטכנולוגיה והעביר את סמכויותיו למשרד התקשורת "Упразднено Федеральное агентство по информационным технологиям". Пресс-служба при Президенте РФ. 2010-08-26. נבדק ב-2010-08-26. "Д. Медведев упразднил Росинформтехнологии и передал его функции Минкомсвязи". РосБизнесКонсалтинг. 2010-08-26. נבדק ב-2010-08-26.
פרוקונסול אפריקני

פרוקונסול אפריקני (שם מדעי: Proconsul africanus), הוא מין של קוף אדם קדום שהיה שייך לסוג פרוקונסול ולמשפחת הפרוקונסוליים (אנ'). הפרוקונסול האפריקני חי במיוקן, לפני כ-18 מיליון שנה. ידוע כי הוא היה חסר זנב כיתר בני המשפחה בה כלול גם האדם וכי היה הולך על ארבע גפיו. משקלו היה כ-11 ק"ג ונפח קופסת מוחו היה כ-170 מ"ל. נראה כי הייתה קיימת אצלו דו צורתיות זוויגית. מאות חלקי שלד שלו נתגלו במזרח אפריקה. ישנה השערה כי הפרוקונסול דמה לאב הקדמון המשותף לאדם ולשני קופי האדם האפריקניים: גורילה ושימפנזה. מדיה וקבצים בנושא פרוקונסול אפריקני בוויקישיתוף פרוקונסול אפריקני, באתר האנציקלופדיה של החיים (באנגלית) פרוקונסול אפריקני, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
לוקאס (סרט)

לוקאס (באנגלית: Lucas) הוא סרט קולנוע אמריקאי מסוגת קומדיה רומנטית משנת 1986. את הסרט כתב וביים דייוויד זלצר, ומככבים בו קורי היים, קרי גרין, צ'ארלי שין וקורטני תורן-סמית. פרק זה לוקה בחסר. אנא תרמו לוויקיפדיה והשלימו אותו. קורי היים בתפקיד לוקאס בלייה קרי גרין בתפקיד מגי צ'ארלי שין בתפקיד קאפי ריו קורטני תורן-סמית בתפקיד אליס וינונה ריידר בתפקיד רינה טום הודג'ס בתפקיד ברונו גיא בויד כמאמן ג'רמי פיבן כספייק גארט מ. בראון כמר קייזר "לוקאס", במסד הנתונים הקולנועיים IMDb (באנגלית) "לוקאס", באתר נטפליקס "לוקאס", באתר AllMovie (באנגלית) "לוקאס", באתר Rotten Tomatoes (באנגלית) "לוקאס", באתר Box Office Mojo (באנגלית) "לוקאס", באתר אידיבי "לוקאס", במסד הנתונים הקולנועיים KinoPoisk (ברוסית) Aubrey Solomon, Twentieth Century Fox: A Corporate and Financial History, Scarecrow Press, 1989 p. 260
Greatest Hits (אלבום של סלינה)

Greatest Hits (בעברית: אוסף הלהיטים) הוא אלבום להיטים של הזמרת האמריקאית-מקסיקנית סלינה, אשר יצא ב-24 ביוני 2003 על ידי EMI. האלבום מכיל אוסף של שירים באנגלית של הזמרת שחלקם יצאו וחלקם לא הספיקו לראות אור לפני מותה. מידע על האלבום Greatest Hits באתר MusicBrainz Selena - Greatest Hits, Discogs (באנגלית) Greatest Hits by Selena, Apple Music (באנגלית) Gold & Platinum, RIAA (באנגלית)
Momentos Intimos

Momentos Intimos (בעברית: רגעים אינטימיים) הוא אלבום להיטים של הזמרת המקסיקנית אמריקאית סלינה, אשר יצא לאור ב-23 במרץ 2004. האלבום כולל אוסף של שירים של הזמרת כולל דברי זיכרון שאמרו עליה בעלה ומשפחתה, שירים שהוקלטו מחדש ושיר שלא הופץ אף פעם. מידע על האלבום Momentos Intimos באתר MusicBrainz מידע על האלבום Momentos Intimos באתר AllMusic האלבום Momentos Intimos באתר Discogs האלבום Momentos Intimos באתר ספוטיפיי Gold & Platinum, RIAA (באנגלית)
מנהלת מודיעין וסיור (סרביה)

מנהלת מודיעין והסיור (בסרבית: Uprava za obaveštajno-izviđačke poslove / Управа за обавештајно-извиђачке послове) או J-2 של המטה הכללי של צבא סרביה, הוא גוף מודיעין צבאי של כוחות הצבא הסרבים המספק מודיעין מבצעי וטקטי לגדודים בשטח. עד אימוץ חוק המודיעין והביטחון של סרביה בשנת 2007, מחלקת המודיעין של המטה הכללי הייתה המודיעין הצבאי הראשי של כוחות הצבא הסרביים. מאז, VOA הוא שירות מודיעין צבאי אסטרטגי ונמצא בסמכות משרד ההגנה של סרביה, ואילו מנהלת מודיעין וסיור אורגנה מחדש כגוף למודיעין אותות ואיסוף מודיעין גאוגרפי. המכון הצבאי הגאוגרפי ומרכז הלחימה האלקטרונית ה-224 כפופים ישירות למנהלת זו. הסוכנות יונקת את שורשה מגופים קודמים ופועלת מאז 1884. צבא סרביה סוכנות הביון הצבאית (סרביה) סוכנות הביטחון הצבאית (סרביה) סוכנות הביון והביטחון של סרביה אתר האינטרנט הרשמי של מנהלת מודיעין וסיור (בסרבית)
אוטילי פוהל

אוטילי פוהל (בגרמנית: Ottilie Pohl, לבית לויט; 14 בנובמבר 1867 – 2 בדצמבר 1943) הייתה פוליטיקאית ופעילה סוציאליסטית גרמנייה, שהשתתפה בהתנגדות הגרמנית לנאציזם. אוטילי לויט נולדה בשונוולד למשפחה יהודית. היא עבדה ככובענית ועברה לברלין. היא התחתנה עם וילהלם פוהל בשנת 1893 ונולדו להם שני ילדים. בשנת 1915 נפטר בעלה. בשנת 1890, עם פקיעת החוקים האנטי-סוציאליסטיים של ביסמרק, הצטרפה למפלגה הסוציאל-דמוקרטית של גרמניה והפכה לנציגתם במועצת ברלין-מואביט. פוהל התנגדה למלחמת העולם הראשונה, היא הפיצה את עלוני הליגה הספרטקיסטית ובשנת 1917 שינתה את תמיכתה למפלגת העצמאות הסוציאל-דמוקרטית. בשנת 1920 היא נבחרה ליועצת העיר של אותה מפלגה בברלין-טירגארטן. לאחר עליית הנאצים לשלטון בשנת 1933, עבדה פוהל עם קבוצת "רוטה הילפה" (Rote Hilfe) לתמיכה בקורבנות רדיפות נאצים ולוחמי התנגדות בכלא או במסתור. הקבוצה כללה גם את רוזה לינדמן ונשים אחרות. פוהל נעצרה באוגוסט 1940 בגין סיוע לקומוניסט ולוחם ההתנגדות הגרמני רודולף הולמאייר. היא נידונה ל 8 חודשי מאסר. עם שחרורה בשנת 1941 המשיכה לעסוק בפעילות פוליטית מחתרתית. ב־19 בנובמבר 1942 היא נעצרה על ידי הגסטפו, רכושה הוחרם והיא גורשה לטרזיינשטט, שם נפטרה בשנה שלאחר מכן. אוטילי פוהל מונצחת על לוח זיכרון בביוסלשראסה 43. רחוב על שם אריך לודנדורף בטירגארטן הוחלף ונקרא על שמה (Pohlstraße) לכבודה בשנת 1947. מדיה וקבצים בנושא אוטילי פוהל בוויקישיתוף "Ottilie Pohl". Gedenkstätte Deutscher Widerstand. נבדק ב-26 באוקטובר 2019. {{cite web}}: (עזרה) "Zivilcourage in schweren Zeiten". berlingeschichte.de (בגרמנית). Berlinische Monatsschrift. במאי 2000. נבדק ב-26 באוקטובר 2019. {{cite web}}: (עזרה) "Opfer des Holocaust". luckauer-juden.de (בגרמנית). נבדק ב-3 בנובמבר 2019. {{cite web}}: (עזרה)
עובד מדינה (סדרת טלוויזיה)

עובד המדינה (בסרבית: Државни службеник, Državni službenik) היא סדרת טלוויזיה סרבית מז'אנר הפשע שנוצרה על ידי פרדראג גאגא אנטוניג'ביץ' ודימיטריאה וויינוב. שידור פרק הבכורה נערך ב-24 במרץ 2019 ברשת הטלוויזיה Superstar TV.‏ את התפקידים הראשיים גילמו מילאן מריץ', נבוישה דוגליץ' וזארקו לאושביץ'. הסדרה מגוללת את קורותיהם של סוכני סוכנות הביון והביטחון של סרביה (BIA), אשר הרחק מעיני הציבור מסירים מדי יום את האיומים המסוכנים ביותר על סרביה ונלחמים במבוך של תככים מקומיים וזרים, בנסיבות המצב הגאופוליטי המשתנה. הגיבורים הם אנשים צעירים הנלחצים בנטל האחריות העצומה הנובעים בעיקר מלחץ של המנהלים שלהם. הדמות הראשית היא לזר, סוכן עולה צעיר שמנסה למצוא איזון בין חיי המשפחה ועבודתו. כשסכנה גדולה מאיימת על סרביה, וכשהוא כבר לא יודע על מי לסמוך, לזר מבין שהוא יצטרך להקריב הקרבה גדולה ולעבוד מחוץ לכללים כדי להציל את האזרחים, את משפחתו ואת עצמו. אף על פי שהסדרה מגוללת אירועים ודמויות בדיוניות, הסדרה מוקדשת לכל אלה שהקריבו את חייהם כדי לשמור על ביטחון המדינה, שהקרבתם לעולם לא תיוודע משום שנשבעו לסודיות, ללא אפשרות להשיג אנדרטה או מעמד של גיבור לאומי למרות שמגיע להם. מילאן מריץ' בתפקיד לזר סטנוייביץ' נבוישה דוגליץ' בתפקיד סטאנוחה מילויביץ' זארקו לאושביץ' בתפקיד איליה פומרק מרתה בייליקה בתפקיד קרל קרסטיץ' ליובומיר בולאיץ' בתפקיד ליובה קולאריץ' ואיה דוז'וביץ' בתפקיד אנה סטנוייביץ' מרקו בוז'יץ' בתפקיד מילוטין סטנוייביץ' סוניה קולאצ'אריץ' בתפקיד מיליקה וראנש נינה נסקוביץ' בתפקיד מאיה סבטליץ' אלכסנדר ברצ'ק בתפקיד סמיליאן ווצ'טיק ננאד יז'דיץ' בתפקיד סלבקו רדובאן וויוביץ' בתפקיד בקראץ' מילנה רדולוביץ' בתפקיד לידיה ניקולה רקושביץ' בתפקיד סטפן "עובד מדינה", במסד הנתונים הקולנועיים IMDb (באנגלית) "עובד מדינה", במסד הנתונים הקולנועיים KinoPoisk (ברוסית) „Državni službenik“ – nova domaća serija na SUPERSTAR TV mts.rs OTKRIVAMO: Ko je šef BIA u seriji "Državni službenik" novosti.rs
Éxitos y Recuerdos

Éxitos y Recuerdos (בעברית: להיטים וזיכרונות) הוא אלבום להיטים של הזמרת המקסיקנית-אמריקאית סלינה. אלבום הלהיטים יצא לאור ב-15 במרץ 1996 בארצות הברית, על ידי חברת התקליטים EMI. בסמוך אליו, יצא אלבום הרמיקס, Siempre Selena. האלבום הגיע למקום ה-13 במצעד האלבומים הלטיניים. האלבום יצא לאור שנה לאחר מותה של סלינה. האלבום מכיל בתוכו את מיטב להיטיה כמו "¿Qué Creías?" ו-"Como la Flor". האלבום זכה להצלחה נאה במצעדי הבילבורד, כאשר הגיע למקום השביעי במצעד האלבומים המקסיקניים האזוריים. הצלחתו התחלקה עם הצלחתו של Siempre Selena, שיצא בסמוך לצאתו. גם במצעד האלבומים הלטיניים, זכה האלבום להצלחה כאשר הגיע בשיאו למקום ה-13. מידע על האלבום Éxitos y Recuerdos באתר MusicBrainz Selena - Exitos Y Recuerdos, Discogs (באנגלית) Selena - Siempre Selena, Discogs (באנגלית) Selena, Billboard
סוכנות הביטחון הצבאית (סרביה)

סוכנות הביטחון הצבאית (בסרבית: Војнобезбедносна агенција / Vojnobezbednosna agencija; ידועה כВБА / VBA) היא סוכנות ביטחון וסיכול ריגול צבאית סרבית, הכפופה למשרד ההגנה ומהווה גוף ביטחוני חשאי האחראי להגנת משרד ההגנה מפני ריגול זר. על הסוכנות מוטלת המשימה לאבטח ולהגן על מערכת הביטחון הסרבית ועל משרד ההגנה. מקבילה למלמ"ב הישראלי. על הסוכנות מוטלת המשימה לאיתור, מעקב, עצירה, דיכוי ויירוט איומים. משימות אלה הן: מודיעין ופעילויות אחרות של שירותי ביון חוץ, ארגונים ואנשים המופנים נגד משרד הביטחון וכוחות הצבא של סרביה, טרור פנימי ובינלאומי ופעילות חתרנית המכוונת נגד יחידות ומוסדות של משרד ההגנה. גילוי, חקירה וחשיפת מסמכים פעולות פליליות המכוונות נגד החוקה וביטחונה של הרפובליקה של סרביה, נגד האנושות והמשפט הבינלאומי, כמו גם עבירות הון של גורמי פשע מאורגן כאשר מבצעי הפשעים הללו הם אנשי מקצוע צבאיים או אזרחים המועסקים במשרד החוץ וההגנה או כאשר פעולות הפשע האמורות מכוונות נגד הצבא. בסמכותה, הסוכנות מבצעת את המשימות המפורטות בסעיף 7 לחוק סוכנויות הביטחון. בהתאם לחוק, לחברי הסוכנות הסמכות: לאסוף נתונים (יישום שיטות ואמצעים מיוחדים לאיסוף נתונים) לרישום נתונים להשתמש בכלי נשק ובאמצעי כוח אחרים (סעיף 36) יישום אישור שניתן על ידי המשטרה בהתאם לחוק העבירה הפלילית (סעיף 8, סעיף 3) למעצר חשודים. ב-31 בינואר 1946, לאחר שאומצה החוקה של הרפובליקה הפדרטיבית של יוגוסלביה, הוקמה המחלקה לביטחון המדינה. ב-13 במרץ 1946 בוטל המדור השלישי של המחלקה לביטחון המדינה והוסב לשירות הביטחון הצבאי תחת השם מחלקת המודיעין הנגדי. ב-1 במרץ 1948, הנהלת מחלקת המודיעין הנגדי הופכת לחלק מצבא יוגוסלביה והופכת למחלקה XII. ב-23 במרץ 1955 שונה שמו וגופי הביטחון נקראו המזכירות הפדרלית לביטחון לאומי). תפקידי הביטחון הופרדו ממנה. ב-20 במאי 1992, כאשר הוקם צבא יוגוסלביה, נקשרו תפקידי הביטחון לצבא יוגוסלביה. בהתבסס על החוק בנושא שירותי הביטחון הרפובליקה הפדרלית של יוגוסלביה, שהתקבל ב-3 ביולי 2002, שונה שמה של המחלקה לסוכנות הביטחון הצבאית. לאחר מכן הועברה סוכנות זו לאחריות משרד ההגנה ובכך הפכה ליחידה ארגונית שלה. הרפורמה בסוכנויות הביטחון הצבאיות החלה עם אימוץ החוק לשירותי ביטחון (3 ביולי 2002) והקמת סוכנות הביטחון הצבאית (1 בינואר 2004). השינויים המשמעותיים ביותר היו: הכפפת שירותי הביטחון הצבאיים ישירות לשר ההגנה ולא לרמטכ"ל. הנהגת שיטות מיוחדות בעבודת הסוכנות וצורך בקבלת אישור בית המשפט טרם יישומן, הוכנסו מנגנוני בקרה דמוקרטית, פיתוח תפקידי שיטור צבאי וסיכול ריגול. לאחר פירוק מינהל הביטחון הסרבי, סוכנות המודיעין הצבאית של יוגוסלביה, הוקמו שתי סוכנויות נפרדות על בסיס ההחלטה לשינוי ארגוני ונוסדו סוכנות הביון הצבאית (VOA) וסוכנות הביטחון הצבאית (VBA), שהוקמה רשמית ב-1 בספטמבר 2003. בהוראת שר ההגנה ב-29 בספטמבר 2003, הוקמה הסוכנות כיחידה ארגונית במשרד ההגנה, שהחלה לפעול החל מ-1 בינואר 2004. סוכנות הביון הצבאית (סרביה) סוכנות הביון והביטחון של סרביה מנהלת מודיעין וסיור (סרביה) אתר האינטרנט הרשמי של סוכנות הביטחון הצבאית
שירות המחקר והתיעוד (סרביה)

שירות המחקר והתיעוד (בסרבית: Služba za Istraživanje i Dokumentaciju היה ידוע כ-SID) הייתה סוכנות הביון של סרביה שפעלה בכפיפות למשרד החוץ של סרביה. השירות היה אחראי לאיסוף מודיעין וביצוע פעילויות ביטחוניות אחרות הקשורות למלחמה בטרור. השירות הוקם לראשונה בשנת 1947 ביוגוסלביה לשעבר ושרד את קריסת יוגוסלביה ואת מלחמת בוסניה. ב-11 בדצמבר 2007, לאחר הקמת סרביה ומונטנגרו, אומץ חוק חדש בנושא שירותי ביטחון ומודיעין ברפובליקת סרביה, שקבע יצירת שלוש סוכנויות ביטחון ומודיעין חדשות: BIA (סוכנות הביון והביטחון) VOA VBA השירות למחקר ותיעוד תוכנן להתמוסס ולהתארגן מחדש בחלקו כמחלקה לניתוח ותמיכה (Odeljenje za Analitiku i Podršku) וכ"שירות הביטחון של משרד החוץ" ליצירת מחלקה האמונה על אבטחת בנייני המשרד ובכיריו. ב-14 בספטמבר 2013 הודיע שר החוץ איוואן מרקיץ' על השבת השירות, אך בפועל זה טרם התרחש. משרד החוץ (אורכב 11.02.2021 בארכיון Wayback Machine), האתר הרשמי (באנגלית) החוק על שירותי הביטחון והמודיעין של הרפובליקה של סרביה (בסרבית) "Diplomatic intelligence service to be restored". mfa.gov.rs. 14 בספטמבר 2013. נבדק ב-31 באוגוסט 2017. {{cite news}}: (עזרה)